Den hvide teltdug bliver hevet til side, og Eric Arpanahi viser rundt:

- Det er meget koldt. Generatorerne slår til og fra, og teltene er kolde, fortæller han.

Den 37-årige iraner har boet to dage i nødasylcenteret i Thisted.

Læs også : Thisted bliver hjem for katastrofelignende teltlejr

Hvert telt huser otte flygtninge og migranter, og man har prioriteret at give børnefamilierne fast tag over hovedet.

- Vi har ingen varmt vand, ingen lægehjælp. Vi er chokerede, fastslår Eric Arpanahi, der dog samtidig roser personalet på asylcenteret.

Teltlejren i Thisted er den første af sin type på dansk grund.

Kom med på en rundvisning i videoen herover.